उत्कृष्ट स्कूल की 40 सीटों के लिए 25 जून को परीक्षा
खरगोन | उत्कृष्ट स्कूलों की कक्षा 9वीं में प्रवेश के लिए 25 जून को परीक्षा होगी। शैक्षणिक सत्र 2017-18 के लिए प्रवेश परीक्षा में प्राप्त अंकों के आधार पर मेरिट सूची तैयार होगी। इसी आधार पर प्रवेश मिलेगा। हर ब्लॉक की उत्कृष्ट स्कूलों में 40-40 विद्यार्थियों के प्रवेश होंगे। स्कूलों में 18 अप्रैल से 12 जून तक आवेदन मिलेंगे। आवेदन पत्र जमा करने की अंतिम तिथि 12 जून निर्धारित की गई है।
पुजारी संघ की बैठक कल होगी - खरगोन | अखिल भारतीय संत एवं पुजारी संघ की बैठक रविवार को होगी। संघ जिलाध्यक्ष जगदीश ठक्कर ने बताया बैठक में पुनः जिला कार्यकारिणी का गठन, प्रत्येक तहसील व नगर अध्यक्ष की नियुक्ति व पुजारियों के उत्थान के लिए निर्णय लिए जाएंगे।
hin_Deva hin_Deva hin_Deva